
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХА ЙӖРКЕЛЕССИ ҪИНЧЕН" САККУННЕ ТАТА
ЧӐВАШ РЕСПУБЛИКИН "ЧӐВАШ РЕСПУБЛИКИНЧИ
МУНИЦИПАЛИТЕТ СЛУЖБИ ҪИНЧЕН" САККУНӖН 
131 СТАТЙИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 30-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 60 №; 2005, 63, 64 №-сем; 2006, 66, 69, 72 №-сем; 2007, 73, 74 №-сем; 2008, 76, 77 №-сем; 2009, 80, 81 №-сем; 2010, 84, 86, 87 №-сем; 2011, 89, 91 №-сем; 2012, 92 
(I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 7 №; 2014, 3, 9, 12 №-сем; 2015, 5, 10, 12 №-сем; 2016, 2, 6, 10 №-сем; 2017, 3, 9 №-сем; "Республика" хаҫат, 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, авӑн уйӑхӗн 26-мӗшӗ; 2019, нарӑс уйӑхӗн 20-мӗшӗ, авӑн уйӑхӗн 18-мӗшӗ; 2020, авӑн уйӑхӗн 30-мӗшӗ, раштав уйӑхӗн 17-мӗшӗ; 2021, ака уйӑхӗн 30-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ) ҫакӑн пек улшӑнусем кӗртес:
1. ҫакӑн пек ҫырса 5.1 статья хушса хурас:
"5.1 статья.	Чӑваш Республикин патшалӑх влаҫӗн органӗсен вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫлакан полномочийӗсем

Чӑваш Республикин патшалӑх влаҫӗн органӗсен вырӑнти хӑй тытӑм-лӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫ-лакан полномочийӗсен шутне вырӑнти хӑй тытӑмлӑх органӗсем тӗнчери тата тулашри экономика ҫыхӑнӑвӗсене йӗркелесе пырассине право тӗлӗ-шӗнчен йӗркелесе тӑрасси, вырӑнти хӑй тытӑмлӑх органӗсене вӗсем тӗнчери тата тулашри экономика ҫыхӑнӑвӗсене йӗркелесе пынӑ чухне право, йӗркелӳ тата методика пулӑшӑвӗ парасси, ҫавӑн пекех Федераци саккунӗпе, федерацин ытти саккунӗсемпе палӑртнӑ ытти полномочисем кӗреҫҫӗ.";
2) 6 статьян 1-мӗш пайӗнче:
а) 7-мӗш пункта ҫакӑн пек ҫырса хурас:
"7) муниципаллӑ право акчӗсем ҫинчен халӑха пӗлтерме, официаллӑ информацие муниципаллӑ пӗрлӗхре пурӑнакансем патне ҫитерме массӑллӑ информацин пичет хатӗрне тата (е) сеть кӑларӑмне туса хума;";
ӑ) 8-мӗш пунктра "федераци саккунӗсемпе" сӑмахсене "Федераци саккунӗпе" сӑмахсемпе улӑштарас;
3) ҫакӑн пек ҫырса 6.1–6.4 статьясем хушса хурас:
"6.1 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫлакан полномочийӗсем

1. Вырӑнти хӑй тытӑмлӑх органӗсем вырӑнти пӗлтерӗшлӗ ыйтусене татса парас тӗллевпе тӗнчери тата тулашри экономика ҫыхӑнӑвӗсене Чӑваш Республикин саккунӗпе палӑртнӑ йӗркепе Чӑваш Республикин патшалӑх влаҫӗн органӗсемпе килӗштернӗ тӑрӑх йӗркелесе пыраҫҫӗ. 
2. Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсем енӗпе пурнӑҫлакан полномочийӗсен шутне ҫаксем кӗреҫҫӗ: 
1) тӗнчери тата тулашри экономика ҫыхӑнӑвӗсем енӗпе ют ҫӗршыв патшалӑхӗсен патшалӑх-территори, администраци-территори тата муниципаллӑ пӗрлӗхӗсен представителӗсемпе тӗл пулусем, консультацисем тата ытти мероприятисем ирттересси; 
2) вырӑнти хӑй тытӑмлӑх органӗсем ют ҫӗршыв патшалӑхӗсен вырӑнти хӑй тытӑмлӑх органӗсемпе тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӳсем тӑвасси; 
3) муниципалитетсем хушшинче килӗштерсе ӗҫлес сферӑра пӗтӗм тӗнчери организацисен ӗҫ-хӗлне ҫав тӗллевпе ятарласа йӗркеленӗ органсен полномочийӗсен шайӗнче хутшӑнасси; 
4) муниципалитетсем хушшинче килӗштерсе ӗҫлемелли тӗнчери программӑсен проекчӗсене туса хатӗрлеме тата пурнӑҫлама хутшӑнасси; 
5) вырӑнти хӑй тытӑмлӑх органӗсен Раҫҫей Федерацийӗн пӗтӗм тӗнчери договорӗсемпе, федераци саккунӗсемпе, Раҫҫей Федерацийӗн ытти нормативлӑ право акчӗсемпе тата Чӑваш Республикин саккунӗсемпе килӗ-шӳллӗн тӗнчери тата тулашри экономика ҫыхӑнӑвӗсем енӗпе пурнӑҫлакан ытти полномочийӗсем.

6.2 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӗвӗсем

1. Вырӑнти хӑй тытӑмлӑх органӗсем вырӑн пӗлтерӗшлӗ ыйтусене татса парас тӗллевпе ют ҫӗршывсен вырӑнти хӑй тытӑмлӑх органӗсемпе тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӳсене Чӑваш Республикин саккунӗпе палӑртакан йӗркепе Чӑваш Республикин Министрсен Кабинечӗпе килӗштернӗ тӑрӑх тӑваҫҫӗ.
2. Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӗвӗсене регистрацилес ӗҫе Чӑваш Республикин патшалӑх влаҫӗн органӗсем Чӑваш Республикин саккунӗпе палӑртнӑ йӗркепе пурнӑҫлаҫҫӗ, тата ҫакӑ ҫавнашкал килӗшӳсем вӑя кӗмелли ҫирӗплетнӗ йӗркепе палӑртнӑ услови пулса тӑрать. 
3. Вырӑнти хӑй тытӑмлӑх органӗсен пӗтӗм тӗнчери тата тулашри экономика ҫыхӑнӑвӗсене йӗркелесси ҫинчен калакан алӑ пуснӑ килӗшӗ-вӗсене муниципаллӑ право акчӗсене пичетлесе кӑларма (халӑха пӗлтерме) палӑртса хунӑ йӗркепе пичетлесе кӑлармалла (халӑха пӗлтермелле).

6.3 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелени ҫинчен пӗлтерсе тӑрасси

Муниципаллӑ пӗрлӗх пуҫлӑхӗ асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелени ҫинчен тата ҫавнашкал ҫыхӑнусене иртнӗ ҫулта йӗркеленин результачӗсем ҫинчен Чӑваш Республикин патшалӑх влаҫӗн полномочиллӗ органне ҫулсерен кӑрлач уйӑхӗн 15-мӗшӗччен асӑннӑ орган палӑртнӑ йӗркепе пӗлтерет.

6.4 статья.	Вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӗвӗсен переченӗ

1. Муниципаллӑ пӗрлӗх асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелесси ҫинчен калакан килӗшӗвӗсен переченьне Чӑваш Республикин Министрсен Кабинечӗ палӑртнӑ йӗркепе туса хатӗрлет. Ҫав перечене асӑннӑ муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелени ҫинчен калакан мӗнпур килӗ-шӗвне, ҫав шутра хӑйсен вӑйне ҫухатнӑ килӗшӳсене, кӗртеҫҫӗ. 
2. Муниципаллӑ пӗрлӗх пуҫлӑхӗ асӑннӑ муниципаллӑ пӗрлӗхӗн вы-рӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗ-сене йӗркелесси ҫинчен калакан килӗшӗвӗсен, ҫав шутра иртнӗ ҫулта тунӑ тата хӑйсен вӑйне ҫухатнӑ килӗшӳсен, переченьне Чӑваш Республикин патшалӑх влаҫӗн полномочиллӗ органне ҫулсерен кӑрлач уйӑхӗн 15-мӗшӗччен ярса парать. Енчен те ҫавнашкал перечене пӗрремӗш хут ярса параҫҫӗ пулсан, унта муниципаллӑ пӗрлӗхӗн вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелени ҫинчен калакан мӗнпур килӗшӗве, ҫав шутра хӑйсен вӑйне ҫухатнӑ килӗшӳсене, кӗртеҫҫӗ.";
4) 10 статьян 1-мӗш пайӗнче:
а) 34-мӗш пункта ҫакӑн пек ҫырса хурас:
"34) ачасемпе тата ҫамрӑксемпе ӗҫлемелли мероприятисем йӗркелесси тата пурнӑҫласси, ҫамрӑксен политикине пурнӑҫлас ӗҫе хутшӑнасси, ҫамрӑксен прависемпе саккунлӑ интересӗсене тивӗҫтермелли тата хӳтӗлемелли майсем туса хатӗрлесси тата пурнӑҫласси, ҫамрӑксен политикине пурнӑҫламалли тӗп ҫул-йӗрсем тӑрӑх муниципаллӑ программӑсем туса хатӗрлесси тата пурнӑҫласси, муниципаллӑ округра, хула округӗнче ҫамрӑксен политикине пурнӑҫланине мониторинг тӑвассине йӗркелесси тата ӑна туса пырасси;";
ӑ) ҫакӑн пек ҫырса 35.10-мӗш пункт хушса хурас:
"35.10) тавралӑх хутлӑхне сиен кӳрекен объектсене тупса палӑртасси тата муниципаллӑ округӑн, хула округӗн харпӑрлӑхӗнче шутланакан ҫӗр лаптӑкӗсен чиккисенче вырнаҫнӑ территорисенче ҫавнашкал сиене пӗтерессине йӗркелесси;";
5) 31 статьяна ҫакӑн пек ҫырса 4.2-мӗш пай хушса хурас:
"4.2. Муниципаллӑ пӗрлӗх пуҫлӑхне Федераци саккунӗпе тата федерацин ытти саккунӗсемпе коррупципе кӗрешес тӗллевпе палӑртнӑ чарусемпе пӳлӳсене пӑхӑнманшӑн тата интерессен хирӗҫӳлӗхне сирсе ярас 
е йӗркене кӗртес енӗпе, тивӗҫсене пурнӑҫлас енӗпе палӑртнӑ требованисене пурнӑҫламаншӑн явап тыттарассинчен ҫавнашкал чарусемпе пӳлӳсене тата требованисене, ҫавӑн пекех ҫавнашкал тивӗҫсене вӑл хӑйӗнчен килмен сӑлтавсене пула пӑхӑнман тата пурнӑҫламан тесе Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.";
6) 32 статьяна ҫакӑн пек ҫырса 8.2-мӗш пай хушса хурас:
"8.2. Вырӑнти администраци пуҫлӑхне Федераци саккунӗпе тата федерацин ытти саккунӗсемпе коррупципе кӗрешес тӗллевпе палӑртнӑ чарусемпе пӳлӳсене пӑхӑнманшӑн тата интерессен хирӗҫӳлӗхне сирсе ярас 
е йӗркене кӗртес енӗпе, тивӗҫсене пурнӑҫлас енӗпе палӑртнӑ требованисене пурнӑҫламаншӑн явап тыттарассинчен ҫавнашкал чарусемпе пӳлӳсене тата требованисене, ҫавӑн пекех ҫавнашкал тивӗҫсене вӑл хӑйӗнчен килмен сӑлтавсене пула пӑхӑнман тата пурнӑҫламан тесе Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.";
7) 35 статьяна ҫакӑн пек ҫырса 5.6-мӗш пай хушса хурас:
"5.6. Депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ органӗн должноҫри ҫыннине, муниципаллӑ должноҫа йышӑнакан урӑх ҫынна Федераци саккунӗпе тата федерацин ытти саккунӗсемпе коррупципе кӗрешес тӗллевпе палӑртнӑ чарусемпе пӳлӳсене пӑхӑнманшӑн тата интерессен хирӗҫӳлӗхне сирсе ярас е йӗркене кӗртес енӗпе, тивӗҫсене пурнӑҫлас енӗпе палӑртнӑ требованисене пурнӑҫ-ламаншӑн явап тыттарассинчен ҫавнашкал чарусемпе пӳлӳсене тата требованисене, ҫавӑн пекех ҫавнашкал тивӗҫсене вӗсем хӑйсенчен килмен сӑлтавсене пула пӑхӑнман тата пурнӑҫламан тесе Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.";
8) 43 статьяна ҫакӑн пек ҫырса хурас:
"43 статья.	Муниципаллӑ право акчӗсем вӑя кӗресси тата вӗсене халӑха пӗлтересси 

1. Муниципаллӑ право акчӗсем, вырӑнти хӑй тытӑмлӑхӑн представительлӗ органӗсен Раҫҫей Федерацийӗн Налук кодексӗпе килӗшӳллӗн вӑя кӗрекен налуксемпе пуҫтарусем ҫинчен калакан нормативлӑ право акчӗсемсӗр пуҫне, муниципаллӑ пӗрлӗхӗн уставӗпе палӑртнӑ йӗркепе вӑя кӗреҫҫӗ. 
2. Этем тата гражданин прависене, ирӗклӗхӗсене тата тивӗҫӗсене пырса тивекен муниципаллӑ нормативлӑ право акчӗсем, муниципаллӑ пӗрлӗх учредитель шутланакан организацисен право статусне палӑртакан муниципаллӑ нормативлӑ право акчӗсем, ҫавӑн пекех вырӑнти хӑй тытӑмлӑх органӗсем хушшинче тӑвакан килӗшӳсем вӗсене официаллӑ йӗркепе халӑха пӗлтернӗ хыҫҫӑн вӑя кӗреҫҫӗ.
3. Муниципаллӑ право акчӗсене, ҫав шутра вырӑнти хӑй тытӑмлӑх органӗсем хушшинче тӑвакан килӗшӳсене, халӑха пӗлтермлли йӗркене муниципаллӑ пӗрлӗхӗн уставӗпе палӑртса хӑвараҫҫӗ тата ҫак ӗҫе граждансем вӗсемпе паллашма пултармалли майсемпе пурнӑҫлаҫҫӗ, вӗсене сарассине федераци саккунӗпе чакарнӑ муниципаллӑ право акчӗсемсӗр е вӗсен уйрӑм положенийӗсемсӗр пуҫне.
4. Муниципаллӑ право актне, ҫав шутра вырӑнти хӑй тытӑмлӑх органӗсем хушшинче тунӑ килӗшӗве, халӑха пӗлтерни тенине ҫакӑн пек ӑнланмалла:
1) муниципаллӑ право актне официаллӑ йӗркепе пичетлесе кӑларни;
2) муниципаллӑ право актне йышлӑ ҫын паллашма пултаракан вы-рӑнсенче (патшалӑх органӗсен, вырӑнти хӑй тытӑмлӑх органӗсен, патшалӑх тата муниципаллӑ библиотекӑсен пӳлӗмӗсенче, килсе ҫӳреме меллӗ ытти вырӑнсенче) вырнаҫтарни;
3) муниципаллӑ пӗрлӗхӗн "Интернет" информаципе телекоммуникаци сетӗнчи официаллӑ сайтне вырнаҫтарни;
4) граждансене муниципаллӑ право акчӗпе, ҫав шутра вырӑнти хӑй тытӑмлӑх органӗсем хушшинче тӑвакан килӗшӳпе паллаштармалли муниципаллӑ пӗрлӗхӗн уставӗпе пӑхса хӑварнӑ ытти мел.
5. Муниципаллӑ право акчӗн тулли текстне, ҫав шутра вырӑнти хӑй тытӑмлӑх органӗсем хушшинче тунӑ килӗшӗвӗн тулли текстне, тивӗҫлӗ муниципаллӑ пӗрлӗхре салатакан пичет кӑларӑмӗнче пӗрремӗш хут пичетлесе кӑларни е сеть кӑларӑмне пӗрремӗш хут вырнаҫтарни ӑна официаллӑ йӗркепе пичетлесе кӑларни шутланать.
6. Енчен те муниципаллӑ право актне, ҫав шутра вырӑнти хӑй ты-тӑмлӑх органӗсем хушшинче тунӑ килӗшӗве, сеть кӑларӑмӗнче официаллӑ йӗркепе пичетлесе кӑлараҫҫӗ пулсан, муниципаллӑ пӗрлӗхре йышлӑ ҫын паллашма пултаракан вырӑнсенче (патшалӑх органӗсен, вырӑнти хӑй тытӑмлӑх органӗсен, патшалӑх тата муниципаллӑ библиотекӑсен пӳлӗмӗсенче, килсе ҫӳреме меллӗ ытти вырӑнсенче) вӗсем хушма техника хатӗрӗсемпе усӑ курмасӑрах "Интернет" информаципе телекоммуникаци сечӗпе ҫыхӑнма пултаракан пӗр е темиҫе пункт тӑвассине Федерацин "Патшалӑх органӗсен тата вырӑнти хӑй тытӑмлӑх органӗсен ӗҫӗ-хӗлӗ ҫинчен калакан информаципе пурте усӑ курма пултарассине тивӗҫтересси ҫинчен" 2009 ҫулхи нарӑс уйӑхӗн 
9-мӗшӗнчи 8-ФЗ №-лӗ саккунӗпе килӗшӳллӗн тивӗҫтермелле.
7. Куллен тухса тӑракан пичет кӑларӑмӗн ятне тата (е) сеть кӑларӑмӗн ятне, "Интернет" информаципе телекоммуникаци сетӗнчи тивӗҫлӗ сайтӑн домен ятне тата ӑна муниципаллӑ право акчӗсене, ҫав шутра вырӑнти хӑй тытӑмлӑх органӗсем хушшинче тунӑ килӗшӳсене, официаллӑ йӗркепе пичетлесе кӑлармалли массӑллӑ информаци хатӗрӗсем пек регистрацилени ҫинчен калакан сведенисене кӑтартса муниципаллӑ пӗрлӗхӗн уставӗнче кӑтартса хӑвараҫҫӗ.
8. Куллен тухса тӑракан пичет кӑларӑмӗсен ячӗсен, "Интернет" информаципе телекоммуникаци сетӗнчи доменӗсен тивӗҫлӗ сайтсен ячӗсене кӑтартнӑ сеть кӑларӑмӗсен ячӗсем, тата вӗсене муниципаллӑ право акчӗсем, ҫав шутра вырӑнти хӑй тытӑмлӑх органӗсем хушшинче тунӑ килӗшӳсем, ҫинчен халӑха пӗлтермелли (официаллӑ йӗркепе пичетлесе кӑлармаллисӗр пуҫне) массӑллӑ информаци хатӗрӗсем пек регистрацилени ҫинчен калакан сведенисене халӑха муниципаллӑ пӗрлӗх пуҫлӑхӗн право актне пичетлесе кӑларса пӗлтереҫҫӗ.".

Чӑваш Республикин "Чӑваш Республикинчи муниципалитет служби ҫинчен" 2007 ҫулхи юпа уйӑхӗн 5-мӗшӗнчи 62 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2007, 74 №; 2009, 80 №; 2011, 
90 №; 2012, 92 (I том), 94 №-сем; Чӑваш Республикин Саккунӗсен пуххи, 2013, 3, 11 №-сем; 2014, 5 №; 2015, 5, 12 №-сем; 2016, 6, 12 №-сем; 2017, 9 №; "Республика" хаҫат, 2017, раштав уйӑхӗн 27-мӗшӗ; 2018, авӑн уйӑхӗн 26-мӗшӗ; 2019, пуш уйӑхӗн 13-мӗшӗ; 2020, пуш уйӑхӗн 11-мӗшӗ, авӑн уйӑхӗн 
30-мӗшӗ; 2021, юпа уйӑхӗн 27-мӗшӗ, раштав уйӑхӗн 29-мӗшӗ; 2022, ҫу уйӑхӗн 5-мӗшӗ, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, утӑ уйӑхӗн 19-мӗшӗ) 131 статйине улшӑну кӗртес, унта ҫакӑн пек ҫырса 11-мӗш пай хушса хурас:
"11. Муниципаллӑ служащине Федераци саккунӗпе тата федерацин ытти саккунӗсемпе коррупцие хирӗҫ кӗрешес тӗллевпе палӑртнӑ чарусемпе пӳлӳсене пӑхӑнманшӑн тата интерессен хирӗҫӳлӗхне сирсе ярас е йӗркене кӗртес енӗпе, тивӗҫсене пурнӑҫлас енӗпе палӑртнӑ требованисене пурнӑҫламаншӑн явап тыттарассинчен ҫавнашкал чарусемпе пӳлӳсене тата требованисене, ҫавӑн пекех ҫавнашкал тивӗҫсене вӑл унран килмен сӑлтавсене пула пӑхӑнман тата пурнӑҫламан тесе Федерацин "Коррупципе кӗрешесси ҫинчен" саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.".

1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикинче вырӑнти хӑй тытӑм-лӑха йӗркелесси ҫинчен" (ҫак Саккунпа улшӑнусем кӗртнӗ) 2004 ҫулхи юпа уйӑхӗн 18-мӗшӗнчи 19 №-лӗ саккунӗн 6.2 статйин 2-мӗш тата 3-мӗш пайӗ-сен положенийӗсемпе вырӑнти хӑй тытӑмлӑх органӗсен тӗнчери тата тулашри экономика ҫыхӑнӑвӗсене йӗркелесси ҫинчен калакан, Федерацин "Федерацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунне тата Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" саккунӗн 44 статйине улшӑнусем кӗртесси ҫинчен" 2023 ҫулхи ҫурла уйӑхӗн 4-мӗшӗнчи 420-ФЗ №-лӗ саккунӗ вӑя кӗриччен тунӑ килӗ-шӗвӗсем тӗлӗшпе усӑ курмаҫҫӗ.

